13. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 116701/0396 της 12/19 Απρ. 1967 (ΦΕΚ Β΄ 261) Περί αυξήσεως των υπό του Ταμείου Ασφαλίσεως Προσωπικού Ο.Τ.Ε. παρεχομένων συντάξεων εις τους συνταξιούχους τους αποχωρήσαντας της υπηρεσίας υπό την ιδιότητα του εκτάκτου υπαλλήλου. Έχοντες υπ’ όψιν: 1)Τας διατάξεις της παρ. 4 του άρθρ. 1 του Ν.Δ. 4577/66 περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2)Γνώμην του Δ.Σ. του Ταμείου Ασφαλίσεως Προσωπικού Οργανισμού Τηλεπικοινωνιών Ελλάδος υποβληθείσαν ημίν δια των υπ’ αριθ. 30469/66 και 32986/66 αναφορών του Ταμείου. 3)Την διαπιστωθείσαν ανάγκην βελτιώσεως των συντάξεων των συνταξιούχων του ανωτέρω Ταμείου των αποχωρησάντων εκ της υπηρεσίας των υπό την ιδιότητα του εκτάκτου υπαλλήλου. 4)Την απόφασιν της Νομισματικής Επιτροπής την ληφθείσαν κατά την υπ’ αριθ. 918/3.5.55 συνεδρίασιν αυτής, την κοινοποιηθείσαν δια του υπ’ αριθ. 14786/16.5.55 εγγράφου της, αποφασίζομεν: 1.Από της 1ης του μεθεπομένου της δημοσιεύσεως της παρούσης μηνός αι υπό του Ταμείου Ασφαλίσεως Προσωπικού Ο.Τ.Ε. χορηγούμεναι συντάξεις εις τους συνταξιούχους αυτού, τους αποχωρήσαντας εκ της υπηρεσίας των, υπό την ιδιότητα του εκτάκτου υπαλλήλου αυξάνονται κατά ποσοστόν 4% δι’ έκαστον κλιμάκιον. 2.Της ανωτέρω αυξήσεως, υπολογιζομένης επί του καταβαλλομένου ποσού μηνιαίας συντάξεως, δικαιούνται οι συνταξιοδοτούμενοι κατά την ανωτέρω ημερομηνίαν, ως και οι μεταγενεστέρως τυχόν συνταξιοδοτούμενοι ων η έναρξις συνταξιοδοτήσεως ανάγεται εις τον μέχρι της ημερομηνίας ταύτης χρόνον. 3.Αι κατά τα ανωτέρω προσαυξανόμεναι συντάξεις δεν δύνανται να υπερβούν εν ουδεμιά περιπτώσει το 80% των αποδοχών, ας θα ελάμβανεν ο συνταξιούχος αν εξηκολούθη εργαζόμενος, το ποσόν δε της χορηγουμένης αυξήσεως δεν δύναται να είναι ανώτερον των 600 δραχμών ουδέ κατώτερον των 300 δραχμών. Η παρούσα δημοσιευθήτω δια της Εφημερίδος της Κυβερνήσεως. 